Deštenské pastviny

Deštenské pastviny je názov prírodnej pamiatky na území CHKO Kokořínsko, v južnej časti okresu Česká Lípa. Jedná sa o stráň s mnohými chránenými rastlinami aj drobnými živočíchmi. Popis V západnej časti Kokořínska pri ceste medzi Mělníkom a Dubou i Českou Lípou je zalesnená plocha s mnohými chránenými územiami, prameniskami potokov Liběchovka a Pšovka, pieskovcovitými útvarmi. Pri obci Deštná, kadiaľ cesta prechádza, je Deštenský kopec - 313 m n. m. Na jeho JZ úpätí je stráň, v horných partiách porastená stromami, dole zatrávnená, kde sa nachádza okrem iného mnoho chránených rastlín, napr. poniklec lúčny, zlatovlások obyčajný či pahorec brvitý. Medzi mnohými teplomilnými bezstavovcami bola evidovaná vzácna cikáda lužná, či donedávna údajne vyhynutá pestrica Pelecocera tricinta. Traviny na stráni sú kosené striedavo. Vyhlásenie pamiatky Prírodná pamiatka tu bola vyhlásená 1. apríla 2003 na rozlohe 2,34 ha, v nadmorskej výške 248 až a 288 m n. m. Lokalita je v starostlivosti správy CHKO Kokořínsko, odborné pracovisko AOPK (Agentúra ochrany prírody a krajiny) pod kódom 2229. Blízko stráne je niekoľko ďalších prírodných pamiatok a rezervácií, z ktorých najdôležitejšie sú Mokřady Liběchovky a Pšovky, zapísané na zoznam svetovo dôležitých mokradí Rámsarského dohovoru. Prístup Lokalita je 250 metrov na západ od veľmi frekventovanej cesty Mělník - Dubá. V oblasti nejazdia vlaky, k pastvinám nevedú žiadne turisticky značené cesty ani cyklotrasy. Referencie Iné projekty Commons ponúka multimediálne súbory na tému Deštenské pastviny Externé odkazy Web Spráy CHKO Kokořínsko – Máchův kraj Archivované 2016-07-04 na Wayback Machine Web BioLib Dokumentácia PP Zdroj Tento článok je čiastočný alebo úplný preklad článku Deštenské pastviny na českej Wikipédii.